钦定古今图书集成/明伦汇编/家范典/第095卷 > 《燕燕四章》
## 钦定古今图书集成/明伦汇编/家范典/第095卷 > 《燕燕四章》

庄姜无子，以陈女戴妫之子完为己子。庄公卒，完即位，嬖人之子州吁弑之，故戴妫《大归》于陈，而庄姜送之，作此诗也。

燕燕于飞，差池其羽。之子于归，远送于野。瞻望弗及，
泣涕如雨。

“燕燕于飞，颉之颃之。之子于归，远于将之。”瞻望弗及，
伫立以泣。

燕燕于飞，下上其音。之子于归，远送于南。瞻望弗及，
实劳我心。

仲氏任只，其心塞渊。终温且惠，淑慎其身。先君之思，
以勗寡人。